# Юлия Санина

Юлия Санина (чын исеме Юлия Александровна Головань; 1990 елның 11 октябре, Киев, Украина) — Украина җырчысы, The Hardkiss Украина төркеменең фронтвумены.

# Юлия Санина
## Тормыш юлы

Юлия Головань 1990 елның 11 октябрендә Киевта музыкантлар гаиләсендә туа. Өч яшендә беренче тапкыр сәхнәдә, әтисе җитәкчелек иткән ансамбль белән бергә җырлый. Аннан соң балалар шоу-төркемнәрендә төрле стильдәге җырлар белән чыгыш ясый. Джаз төркеме составында һәм ялгыз чыгышлар ясый.
2005 елда джаз һәм эстрада осталыгы балалар музыка мәктәбен тәмамлый, аннары Тарас Шевченко исемендәге Киев милли университетының(рус.)татар. Филология институтына укырга керә, аны 2013 елның июнендә фольклорчы белгечлеге буенча магистр дипломы белән тәмамлый. Институтта укыган вакытта журналистика белән шөгыльләнгән.
2006 елдан 2008 елга кадәр — Sister Siren төркеме солисткасы.
2011 елның сентябрендә музыкаль продюсер Валерий Бебко белән бергә Val & Sanina поп-дуэты барлыкка килә. Видео һәм берничә җыр, шул исәптән «Любовь настала» җыры (Роберт Рождественский(рус.)татар. сүзләре, Раймонд Паулс музыкасы) языла.
Тиздән төркем имиджын һәм исемен алыштыра, музыкантлар яңгырашка «авырлык» өстиләр һәм инглиз телендә җырлый башлыйлар — The Hardkiss төркеме шулай туа. Валерий һәм Юлия үзләре музыка һәм текстлар язалар. Шул ук елның көзендә төркем берничә җыр чыгара һәм Babylon җырына дебют видеоклип төшерә. 2011 елның октябрь ахырында The Hardkiss Бөек Британиянең Hurts төркеменең концертында «разогревта» чыгыш ясый. 2011 ел ахырына кадәр төркем Dance with me исемле тагын бер клип чыгара, ул Украинаның әйдәп баручы музыка каналларында ротация ала.
2012 елның февралендә The Hardkiss Sony BMG лейблы белән контракт төзегән. Коллектив Украинада һәм чит илләрдә популярлыкка ирешә.
2014 елның декабрендә Юлия YouTube сайтында The Hardkiss төркеменең тормышы һәм сәхнә арты эше турында видеоблоглар бастыра башлый.
2016 елда СТБ телеканалында «X-Фактор» тапшыруының җиденче сезонының жюри әгъзасы һәм остазы була. Аның Detach төркеменнән шәкертләре суперфиналга чыга.
Украина дубляжында «Смурфики: Югалган авыл» мультфильмында Смурфеттаны яңгырата, украин дубляжында «Тролли: Дөнья туры» мультфильмында рок-музыка патшабикәсе Барбны яңгырата.
2019 елның 12 декабрендә Юлия Санина һәм Тина Карольнең «Вільна» уртак трекы чыга. Җыр «Віддана» фильмының рәсми саундтрекына әверелә.
2020 елда «Тролли: Дөнья туры» украин версиясендә Роксны яңгырата.
2020 елның көзендә Дмитрий Жуков белән бергә «Танцы со звёздами» проектында катнаша, алар икенче урынны яулыйлар.
2020 елда Дракоша образында 1+1 телеканалында «Маскарад» тамашасында катнаша.

# Юлия Санина
## Гаилә

Ире — Валерий Бебко, The Hardkiss төркеменең креатив продюсеры һәм гитаристы.
2015 елның 21 ноябрендә парның улы Даниил туган.

# Юлия Санина
## Бүләкләр

* «Черноморские игры 1999» фестивале дипломанты;
* «Крок до зірок 2001» телевизион конкурсы җиңүчесе (Йолдызларга бер адым);
* «Христос в моем сердце» фестивале лауреаты;
* Будапештта «Яшьләр дөньясы 2001» Халыкара фестиваленең ІІ премиясе лауреаты;
* «Джаз ритмнары» фестивале лауреаты;
* «Славян базары 2002» Халыкара балалар фестиваленең I премиясе лауреаты;
* Утёсов исемендәге балалар джаз фестивале дипломанты (Одесса, 2004);
* «Атлант М» балалар джаз фестивале лауреаты (2003, 2004);
* «Йолдыз булырга телим» телевизион конкурсы финалисты (2006).

# Юлия Санина
## Стиль

Төркемнең имиджы өстендә, иң беренче чиратта, стилистлар Слава Чайка һәм Виталий Дацюк эшли, шулай ук төркем яшь дизайнерлар (Ivanova, Bekh, Надя Дзяк, Anouki Bicholla һ.б.) белән хезмәттәшлек итә. Юлия Санина Alexander MC Queen, Vivienne Westwood, Gareth Pugh дизайнерлар иҗаты белән мавыга, ә гадәттә Diesel, H&M, Topshop маркалы киемнәргә киенә.